Kalabrijas stāvs

Kalabrijas stāvs () ir kvartāra sistēmas un pleistocēna nodalījuma otrais stāvs (ģeoloģiskā stratigrāfiskā vienība). Šī stāva nogulumi ir veidojušies kalabrijas laikmetā periodā no 1,8 līdz 0,774 miljoniem gadu (kopumā vairāk kā 1 miljonu gadu). Kalabrijas stāva nogulumi atrodas virs pleistocēna nodalījuma dželas stāva nogulumiem un zem  čibas stāva nogulumiem.
 Periods (sistēma) Epoha (nodalījums) Laikmets (stāvs) Intervāls Kvartāra periods(2,58 — 0 Ma) Holocēns(0,0117 — 0 Ma)Meghālajas(0,0042 — 0 Ma)Nortgripas(0,0082 — 0,0042 Ma)Grenlandes(0,0117 — 0,0082 Ma) Pleistocēns(2,58 — 0,0117 Ma)Tarantas(0,129 — 0,0117 Ma)Čibas(0,774 — 0,129 Ma)Kalabrijas(1,8 — 0,774 Ma)Dželas(2,58 — 1,8 Ma)

 Izveidošana un stratigrāfija 
Kalabrijas stāvu ģeohronoloģiskajā laika skalā sākotnēji ieviesa kā pleistocēna apakšējo stāvu, pa kura pamatni iet robeža starp pleistocēnu un pliocēnu. Taču no 2009. gada pleistocēna pamatnē tiek atzīts dželas stāvs, kurš kopā ar kalabrijas stāvu tagad ir apvienots apakšējā pleistocēnā.Cita, M. B.; Gibbard, P. L.; Head, M. J. y The Subcommission on Quaternary Stratigraphy (2012). «Formal ratification of the GSSP for the base of the Calabrian Stage (second stage of the Pleistocene Series, Quaternary System)». Episodes 35 (3): 388-397. GSSP globālais stratotipiskais griezums tika noteikts Vrikā, ap 4 km uz dienvidiem no Krotones, Kalabrijā, Itālijas dienvidos, kura precīzs datējums nesen tika apstiprināts ar stroncija un skābekļa izotopu analīzi, kā arī ar planktona foraminīferām.

Tādējādi, kalabrijas pamatne tiek noteikta nedaudz virs C2n (Olduvajas) hronozonas magnētiskās polaritātes virsotnes un kalcīta nanoplanktona sugas Discoaster brouweri izmiršanas līmeņa (CN13 biozonas pamatne). Virs robežas atrodas kalcīta nanoplanktona Gephyrocapsa sp. izplatības minimuma un planktona foraminīferu Globigerinoides extremus izmiršanas līmenis. Kalabrijas stāva augšējā robeža (čibas stāva pamatne) ir noteikta pēc Brunes-Matujamas magnētiskā pola inversijas notikuma.

 Atsauces 

Kategorija:Kvartārs